b'\n_START_ARTICLE_\nZvestoba (drama)\n_START_PARAGRAPH_\nZvestoba je prva drama Etbina Kristana, zajeta iz revolucionarne socialisti\xc4\x8dne ideologije. Nastala je iz prakti\xc4\x8dnih potreb za delavski oder v Idriji. Je izrazito nazorska drama. Iz\xc5\xa1la je leta 1897.\n_START_SECTION_\n1. dejanje\n_START_PARAGRAPH_\nGlavna oseba je Ivan Gorjanec, ki sle\xc4\x8de duhovni\xc5\xa1ko obleko in postane pisatelj, s tem pa naj bi se boril za bolj\xc5\xa1e \xc5\xbeivljenje delavcev. Z Milko si priznata medsebojno ljubezen. Milka je nesamostojna, povsem vezana na o\xc4\x8deta. Delavci se zavedajo svoje mo\xc4\x8di in se postavijo po robu izkori\xc5\xa1\xc4\x8devalcem, na njihovo stran pa se postavi tudi Ivan Gorjanec. Podpre ga samo Lojzka, ker ga \xc5\xa1e ljubi.\n_START_SECTION_\n2. dejanje\n_START_PARAGRAPH_\nTovarnar Glava\xc4\x8d si \xc5\xbeeli uveljavljati svojo voljo, pri tem ga podpira delovodja Vrabec. Delavci \xc5\xa1trajkajo. Glava\xc4\x8d Ivanu ponudi delo v tovarni, a ga ta zavrne. Milki prepove ljubezen do Ivana. Sama se o\xc4\x8detovi volji ne more upreti, zato prosi Ivana naj pusti delavce, da se sami borijo.\n_START_SECTION_\n3. dejanje\n_START_PARAGRAPH_\nIvan spozna, da ga Milka ne ljubi, zato se odlo\xc4\x8di za Lojzko, ki ga vse skozi bodri in mu daje pogum. V tovarni izbruhne po\xc5\xbear. Ve\xc4\x8dina delavcev odhiti gasit, Vrabec pa obto\xc5\xbei Ivana, da je za\xc5\xbegal tovarno. Toda Lojzka ga razkrinka, saj je videla, da je on sam podtaknil po\xc5\xbear, videla pa je tudi Ivana, ki ga je pogumno gasil. Tovarna zgori do tal in Glava\xc4\x8d postane obupan. Ivan postane potrt, a Lojzka ga vzpodbuja tako, da mu pravi naj ne misli na mrtve, ampak na \xc5\xbeive, ki ga potrebujejo.'